Mor og datter døde etter trafikkulykken i Volda
Det er den 29 år gamle Ida Finnøy Myhren som nå er død, opplyser Møre og Romsdal-politiet i en pressemelding. Hun var passasjer i den ene bilen og døde på Haukeland sykehus. Det var hennes mor, 62 år gamle Laila Finnøy, som døde i ulykken søndag. Hun døde på ulykkesstedet. En tredje person ligger fremdeles alvorlig skadet ved Ålesund sykehus, opplyser politiet. Situasjonen for de andre som var involvert i ulykken er uendret, ifølge politiet.Til sammen syv personer var involvert i ulykken da to biler kolliderte i nitiden i søndag morgen på E39 i Austefjorden i Volda i Møre og Romsdal. Sammenstøtet skjedde 200 meter sør for tunnelinnslaget ved Damfosstunnelen i Volda kommune. De to ulykkesbilene var en varebil og en personbil, begge av temmelig ny dato, opplyser overingeniør og ulykkesgransker Frank Sandvik fra Statens vegvesen Region Midt. Den tekniske og taktiske etterforskningen fortsetter utover dagen.
Politiet melder nå at ytterligere en person er død etter trafikkulykken i Volda søndag.